C 307/24
4.
LT
Europos Sąjungos oficialusis leidinys
2022 8 12
Glaustas geografinės vietovės apibūdinimas: Saugoma geografine nuoroda žymima „Pa de Pagès Català“ kepama visoje Katalonijos autonominėje srityje.
5.
Ryšys su geografine vietove
5.1.
Geografinės vietovės ypatumai „Pa de Pagès Català“, visoje Katalonijos autonominėje srityje žinoma kaip „pa de pagès“, yra nuo senų laikų geriausią vardą turinti šio regiono duona.
Iš „pa de pagès“ pavadinimo etimologijos akivaizdu, kad duona kilo iš kaimo.
„Pagès“ katalonų kalboje reiškia „valstietis“.
Valstiečiai gamino „pa de pagès“ savo reikmėms visose Katalonijos kaimo vietovėse.
Duona buvo gaminama laukų trobelėse („masías“) ir pačiuose kaimuose, todėl ji yra išskirtinai rankų darbo gamybos produktas.
Kaimo duonos kepėjai taip pat gamindavo „pa de pagès“, kadangi ji puikiai išsilaikydavo keletą dienų, o tai valstiečiams buvo labai paranku.
Kepalo formavimas rankomis (išskirtinė šios duonos savybė), apvali jos forma, lėtas tešlos rauginimas ir kepimas krosnyse karščiui atspariu pagrindu – tai ilgiau nei šešis šimtmečius išsilaikiusi tradicija.
Ši tiek namuose, tiek kepyklose kepamos „pa de pagès“ tradicija buvo šimtmečiais perduodama iš kartos į kartą.
Būtent kaimo kepėjai per pastoviai XVI–XVIII a.
Katalonijoje vykusią migraciją iš kaimo į miestą palaipsniui supažindino šalies didmiesčių ar aplinkinių gyvenviečių gyventojus su „pa de pagès“.
Dėl tam tikrų XIX a. pabaigos istorinių įvykių duona „Pa de Pagès Català“ galutinai išpopuliarėjo kaip tipiškiausias katalonų duonos gaminys.
1888 ir 1929 m. Barselonoje vykusios pasaulinės parodos, sutapusios su Katalonijos industrializacija, paskatino masinį kaimo vietovių gyventojų kraustymąsi į Katalonijos sostinę.
Tūkstančiai žmonių paliko centrinės ir pietų Katalonijos kaimus tikėdamiesi geriau užsidirbti pragyvenimui Barselonos fabrikuose ar kituose pramonės centruose – Manresoje, Reuse ar dar kitur.
Tarp šių žmonių buvo daug tokių, kurie savo gimtuosiuose kaimuose buvo kepėjai ar tiesiog savo namuose kepdavo „pa de pagès“.
Dauguma jų įsidarbino ne fabrikuose, o miestų kepyklose, kurios turėjo aprūpinti duona nuolat didėjantį gyventojų skaičių.
Tačiau tuo pat metu, kai šie žmonės pradėjo dirbti kepyklose, duonos gamybos pramonėje vyko dideli pokyčiai – kepyklose ėmus naudoti mašinas ir labiau rafinuotus miltus nei tie, kurie buvo naudojami anksčiau, pakito darbo pobūdis.
Tada imta gaminti prancūzišką batoną („barra de pan“), kadangi šios rūšies duona buvo kepama greičiau ir lengviau nei tradicinė „pa de pagès“.
Nepaisant to, naujieji miestų gyventojai išliko ištikimi tradicinei duonai ir jos ieškojo miesto kepyklose, todėl šios gamino tiek naujos rūšies batoną, tiek „pa de pagès“.
Tuo metu „pa de pagès“ visoje Katalonijoje jau buvo laikoma tradicine, rankomis gaminama nuo senų laikų žinoma duona, neturinčia nieko bendra su naujomis duonos rūšimis.
Ši samprata nė kiek nepakito iki šių dienų.
Netgi vienas žymiausių katalonų gastronomijos indėlių – duona su pomidorais (iš katalonų kalbos „pa amb tamàquet“) – neįsivaiz­ duojamas be „Pa de Pagès Català“.
Barselonoje ir kituose pramoniniuose Katalonijos miestuose prigijęs „pa de pagès“ gamybos būdas XIX–XX a. paplito visoje Katalonijoje.
Pasak duonos kepimo tradicijas išlaikiusių šeimų palikuonių iš visos Katalonijos, per pastarąjį šimtmetį šis gamybos būdas nepakito ir išlaikė esminius tradicinius bruožus.
Šios tradicijos esmė – lėta duonos gamyba, ypatingą dėmesį skiriant kepimo procesui, o ypač garams, kurie naudojami kepėjo nuožiūra ir nulemia galutinę duonos plutos išvaizdą.
5.2.
Produkto ypatumai „Pa de Pagès Català“ – tai tipiškiausias katalonų duonos gaminys.
Tai duona, kuri rauginama lėtai, formuojama tik rankomis ir kepama tik krosnyse karščiui atspariu pagrindu.
Jos pluta traški ir paskrudusi, o minkštimas minkštas, purus ir stambiai akytas.
Iškepta duona išlieka šviežia ir malonios tekstūros net praėjus 8–9 val.
Dėl šių savybių, kurias katalonų kepėjai išgauna naudodamiesi savo įgūdžiais ir ilgamete patirtimi, ši duona įgijo nuo pat jos atsiradimo nepakitusius tapatybės bruožus ir laikui bėgant išlaikė savo gerą vardą.